1 सुरेश (35 वर्ष). 2 राजकुमार(42 वर्ष) . 3 राजा (12 वर्ष)
स्त्री पात्र - बड़का गाम वाली (32-33 वर्षक)
(बाट पर एकटा छोट-छीन चाह-पानिक दोकान ; जाहि ठाम राजकुमार आ सुरेश ठाढ़ भ' चाह पीबि रहल छथि )
राम कुमार :- हँ हँ ठीके गप्प छै ई . आब तँ खाली साहेब संग कोनो मीटिंग मे जाउ नहि तँ ऑफिस मे दिन भरि बैसल रहू बस ,बाल श्रम मंत्रालय विभागमे आर काजे कोन छै तखन तँ झूठे सरकार . . . छोरु ई सब अपन सुनाउ !
 सुरेश :- धुर की कहु हम तँ परेशान छी अय प्राइवेट नोकरी सबसँ , आय एतय तँ काल्हि ओतय जतय कनी बेसी पाय दैत अछि ओतय चलि जायत छी .
 ( तखने एकटा 12 बर्खक छौड़ा चाह लेने आबैत छै आ दुनु गोटेक हाथ मे चाह द' क' जाय लागैत अछि, की रामकुमार पुछैत छथि )
राजाः- की भेल मालिक पानि लेब की !
 रामकुमार :- नहि-नहि. की नाम छौ तोहर ?
 रामकुमार :- कतेक पाय दैत छौ ई दोकान बला ?
 राजाः- बारह सौ टाका आ दूनु सांझक भोजन.
 (ताबत सुरेश पेपर देख' लागैत अछि )
राजा :- मालिक मुदा ई दोकन बला तँ नहि जाय देत !
 रामकुमार :- राति मे भागि के बजरंगबली मन्दिर लग आबि जहियें हम ठाढ़ रहबौ.
 राजाः- ठीक छै मालिक.
 (राजा चलि जायत अछि आ सुरेश पेपर राखैत बाजैत छथि)
सुरेश :- ओहि बच्चासँ की गप्प करै छलहुँ ?
 रामकुमार :- घर मे काज करबाक लेल एकटा आदमी के खगता छल ओहि बास्ते एकरा सँ गप्प करै छलहुँ.
 सुरेशः-मुदा ई तँ बड़ बच्चा छै अखन, आ कानूनी रूपसँ सेहो ई गलत भेलै ने !
 ( नेपथ्य सँ मधुर संगीतक अवाजक संग रौशनी बन्द होयत अछि )
बड़का गाम वाली :- रौ छोड़ा झाड़ू लगा केँ ई सबटा कपडा साफ क' दिहैन आ सुन कल्हुकेँ जकाँ मैल लगले नहि छोड़ि दिहैन !
 राजाः- चाची किछु खाय लेल दिअ ने ?
 राजकुमार :- रै छोड़ा हमर जुत्ता साफ केलें की ने ?
 राजकुमार :- तोरा tv देखबा सँ फुरसति रहतौ तखन ने जल्दी कर ?
 (रामकुमार एना तमसायत छथि जेना राजा कतेक बड़का गलती क' देने होय , रामकुमार सोफा पर बसि रहैत छथि आ राजा जुत्ता पाॅलिस करय लागैत अछि )
(बड़का गाम वाली भीतरसँ आवाज दैत छथिन जे हम कहलौ से सब नेने आयब बिसरबै नहि )
रामकुमार :- दिन मे रोशन फोन केने छल.
 बड़कागाम वालीः- की कहैत छल ?
 राम :- पाय पठाब' लेल .
 बड़कागाम वालीः- कनिये दिन पहिने तँ पठेने छलियै !
 बड़कागाम वालीः- बुझु अँहा आ बुझत अँहा केँ दुलरवा बेटा , हम्मर की जायत !
 ( आ tv केँ तार छोड़ा राखि दैत छै )
बड़कागाम वाली :- हँ हँ तोरा नीक नीक भोजन चाही , तुं tv देखमे आ काज करै बेर तोरा नींद लागैत छौ आ आब तुं हमरा सब संगे घूम' लेल सेहो जेबे कहलकै जे । चुपचाप बर्तन मांजि दिहें, भोर केँ उठैत नहि रहैत छें ।
 रामकुमार :- नहि तोरा घी मल्लीदा दियौ तु हमर जमाय छें ने !
 बड़कागाम वाली :- चलू लेट भ' जायत ,एकर इलाज भ' गेलै , बाहरसँ ताला मारि दियौक.
 (राम कुमार आ बड़कागाम वाली चलि जायत अछि, राजा कानैत ओतय सुति रहैत अछि । मंच पर धीरे धीरे प्रकाश कम होयत अछि आ एकटा करुण ध्वनि तेज होयत अछि )